**PITANJA I ODGOVORI – PDP**

[**www.strukturnifondovi.hr**](http://www.strukturnifondovi.hr)

**FOND: Fond solidarnosti Europske unije**

**NAZIV POZIVA: Hitno obnavljanje pogođenih prirodnih područja kako bi se izbjegli neposredni učinci erozije tla na području grada Zagreba, Krapinsko-zagorske županije, Zagrebačke županije, Sisačko-moslavačke županije, Karlovačke županije, Varaždinske županije, Međimurske županije, Brodsko-posavske županije, Koprivničko-križevačke županije i Bjelovarsko-bilogorske županije**

**OZNAKA POZIVA: FSEU.2022.MINGOR.02**

**TIP NATJEČAJA: Otvoreni poziv**

**NADLEŽNO TIJELO: Ministarstvo gospodarstva i održivog razvoja**

**ROK ZA PODNOŠENJE PP:**

**ROK ZA ODGOVOR NA PITANJE (UzP): 7 radnih dana**

*\* napomena nadležnom tijelu: U skladu sa Pravilima FSEU, nadležno tijelo dužno je odgovarati na pitanja potencijalnih prijavitelja do roka navedenog u tablici, osim kada rokovi definirani Uputama za prijavitelje (UzP) uvjetuju davanje odgovora u kraćem vremenskom razdoblju (npr. UzP navodi rok za objavu odgovora 7 kalendarskih dana (KD) od postavljenog pitanja a Pravila FSEU predviđaju duži rok u kojem se odgovara na postavljena pitanja), tada prioritet ima rok iz UzP-a.*

Objavljeni odgovori dopunjuju i detaljnije pojašnjavaju dokumentaciju Poziva na dostavu projektnih prijedloga (PDP). Odgovor na pojedino pitanje mora biti eksplicitan, ali u svojoj cjelini ili djelomično smije sadržavati jasne i nedvosmislene reference na odgovor uz neko drugo pitanje.

U interesu jednakog postupanja, nadležno tijelo ne može dati prethodno mišljenje u svezi s prihvatljivošću prijavitelja, operacije ili određenih aktivnosti i troškova te ne može zamijeniti niti prejudicirati ishod pojedinih faza postupka dodjele kako su opisane u UzP-u. Slijedom navedenog, nadležno tijelo nije u mogućnosti odgovarati na pitanja koja zahtijevaju ocjenu prihvatljivosti konkretne operacije, konkretnog prijavitelja, konkretnih aktivnosti, konkretnih troškova i slično. U slučaju takvih pitanja, odgovor nadležnog tijela će upućivati na relevantni dio dokumentacije PDP-a.

|  |  |  |
| --- | --- | --- |
|  | **VERZIJA:** | **1.0** |
|  | **OBJAVA SVIH PITANJA/ODGOVORA IZ VERZIJE: 1.0** | **Četvrti set pitanja i odgovora** |
| **RB** | **DATUM ZAPRIMANJA PITANJA: 4-14. ožujka 2022.** | **DATUM ODGOVORA NA PITANJA: 15. ožujka 2022.** |
|  | Poštovani,    ljubazno Vas molimo dodatna pojašnjenja vezana uz poziv „Hitno obnavljanje pogođenih prirodnih područja kako bi se izbjegli neposredni učinci erozije tla na području grada Zagreba, Krapinsko-zagorske županije, Zagrebačke županije, Sisačko-moslavačke županije, Karlovačke županije, Varaždinske županije, Međimurske županije, Brodsko-posavske županije, Koprivničko-križevačke županije i Bjelovarsko-bilogorske županije”, (referentna oznaka: FSEU.2022.MINGOR.02).    Pod točkom 1.3. Predmet, svrha i pokazatelj Poziva Uputa za prijavitelje, str. 7, navodi se da će se „U okviru ovog Poziva potpora dodijeliti za provedbu mjera neposredne obnove pogođenih prirodnih zona kako bi se izbjegle neposredne štete od erozije tla u okviru operacije Čišćenje područja pogođenih katastrofom, uključujući prirodna područja, u skladu s, kad je to primjereno, pristupima utemeljenima na ekosustavima te hitno obnavljanje pogođenih prirodnih područja kako bi se izbjegli neposredni učinci erozije tla na temelju prethodno identificiranih prijavitelja, odnosno šteta ovog tipa, prilikom pripreme aplikacije za FSEU.”    1. Postoji li određena baza/popis prethodno identificiranih prijavitelja te ukoliko ista postoji da nas upute gdje je moguće izvršiti uvid u istu te prema kojim kriterijima su isti identificirani?  2. Postoji li obaveza prethodne identifikacije prijavitelja i/ili aplikacija za FSEU za prijavu projektnog prijedloga na Poziv Hitno obnavljanje pogođenih prirodnih područja kako bi se izbjegli neposredni učinci erozije tla?  3. Postoji li obaveza prethodne identifikacije prijavitelja i/ili aplikacija za FSEU za prijavu projektnog prijedloga na Poziv Čišćenje područja pogođenih katastrofom, uključujući prirodna područja, u skladu s, kad je to primjereno, pristupima utemeljenima na ekosustavima te hitno obnavljanje pogođenih prirodnih područja kako bi se izbjegli neposredni učinci erozije tla?  4. Gdje se mogu naći informacije za procedure identifikacije prijavitelja i/ili aplikacije za FSEU, kako se i kome provodi ta procedura? | 1. Prihvatljivi prijavitelji u okviru ovog Javnog poziva su:   * tijela državne uprave prema Zakonu o sustavu državne uprave („Narodne novine“, br. 66/19) i Zakonu o ustrojstvu i djelokrugu tijela državne uprave („Narodne novine“, br. 85/20); * jedinice lokalne i područne (regionalne) samouprave prema Zakonu o lokalnoj i područnoj (regionalnoj) samoupravi („Narodne novine“, br. 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20) i Zakonu o Gradu Zagrebu („Narodne novine“, br. 62/01, 125/08, 36/09, 119/14, 98/19, 144/20); * trgovačka društva čiji je osnivač Republika Hrvatska, a koja su pravne osobe od posebnog interesa za Republiku Hrvatsku prema Zakonu o trgovačkim društvima („Narodne novine“, br. 111/93, 34/99, 121/99, 52/00, 118/03, 107/07, 146/08, 137/09, 125/11, 152/11, 111/12, 68/13, 110/15, 40/19) i Odluci o pravnim osobama od posebnog interesa za Republiku Hrvatsku („Narodne novine“, br. 71/18); * pravne osobe s javnim ovlastima koje obavljaju djelatnost upravljanja vodama, a kojima je osnivač Republika Hrvatska   2-4. Administrativnu provjeru projektnih prijedloga, provjeru prihvatljivosti prijavitelja, provjeru prihvatljivosti aktivnosti i troškova obavljaju se u skladu sa Zajedničkim nacionalnim pravilima za provedbu Fonda solidarnosti Europske unije donesenih Odlukom KLASA: 360-01/22-01/4, URBROJ: 531-03-01-01/4-22-1, od 17. siječnja 2022., od strane Nacionalnog koordinacijskog tijela odnosno Ministarstva prostornog uređenja, graditeljstva i državne imovine. |
|  | Poštovani,  molimo Vas da nam u okviru Poziva na dodjelu bespovratnih financijskih sredstava: Hitno obnavljanje pogođenih prirodnih područja kako bi se izbjegli neposredni učinci erozije tla na području grada Zagreba, Krapinsko-zagorske županije, Zagrebačke županije, Sisačko-moslavačke županije, Karlovačke županije, Varaždinske županije, Međimurske županije, Brodsko-posavske županije, Koprivničko-križevačke županije i Bjelovarsko-bilogorske županije (referentna oznaka: FSEU.2022.MINGOR.02) odgovorite na sljedeće pitanje:  Općina\_\_\_\_\_\_\_\_\_\_želi prijaviti projekt sanacije klizišta na nerazvrstanoj cesti, no sukladno ZK izvatku kao vlasnik 1/1 katastarske čestice obuhvata zahvata je upisana : Republika Hrvatska javno dobro u općoj uporabi pod upravljanjem Županijske uprave za ceste. Zanima nas na koji način možemo dokazati vlasništvo, odnosno, u slučaju da je potrebna suglasnost vlasnika, da li istu mora dati RH ili možemo osigurati suglasnost Županijske uprave za ceste, s obzirom da ona upravlja predmetnom česticom ? | U predmetnom slučaju suglasnost može dati upravitelj predmetne čestice. |
|  | Poštovani,  Imamo pitanje za Poziv za „Hitno obnavljanje pogođenih prirodnih područja kako bi se izbjegli neposredni učinci erozije tla na području grada Zagreba, Krapinsko-zagorske županije, Zagrebačke županije, Sisačko-moslavačke županije, Karlovačke županije, Varaždinske županije, Međimurske županije, Brodsko-posavske županije, Koprivničko-križevačke županije i Bjelovarsko-bilogorske županije“.  Budući da prijavitelj prijavljuje dvije lokacija klizišta (u dvama naseljima) u jednoj sveobuhvatnoj operaciji, molimo Vas za pojašnjenje je li nužno dostaviti objedinjeni troškovnik za sve aktivnosti ili možemo za svaku lokaciju zaseban troškovnik aktivnosti – znači ukupno dva troškovnika? Vezano za dvije predmetne lokacije, možemo li prikazati odvojene aktivnosti i troškove u jednom sveobuhvatnom prijavnom obrascu, tj. možemo li kopirati i zalijepiti tablice za opise i troškove aktivnosti da budu po dvije za svaku predmetnu lokaciju u prijavnom obrascu? | U predmetnom slučaju radi preglednosti prijave prihvatljivije je dostaviti 2 troškovnika odnosno za svaku lokaciju dostaviti zaseban troškovnik.  Aktivnosti za dvije lokacije mogu se prikazati u jednom sveobuhvatnom prijavnom obrascu.  Odvojene aktivnosti i troškovi za obje lokacije mogu se prikazati u jednom prijavnom obrascu na način da je razvidno na koju lokaciju se odnose koje aktivnosti i troškovi. |